Institute of Mathematics and Informatics

Среща с Анджела Родел, изпълнителен директор на Програма „Фулбрайт“
2021-10-14 14:30 - 16:00 (Europe/Sofia) | Институт по математика и информатика – БАН, Block 8, 1113 БАН IV км., София, Bulgaria
Институтът по математика и информатика при Българската академия на науките
и
Българо-американска комисия за образователен обмен Fulbright
Ви канят на среща с Анджела Родел, изпълнителен директор на Програма „Фулбрайт“ България.
Срещата ще се проведе на 14 октомври 2021 г. от 14:30 часа в Заседателната зала на ИМИ – БАН.
На срещата ще бъдат представени възможности за стипендии за учени и докторанти.
Стипендиите „Фулбрайт” за преподавателска и изследователска дейност дават възможност на български учени и университетски преподаватели да работят по специалността си от 3 до 5 месеца в престижни университети и научни институти в САЩ. От кандидатите се изисква докторска степен, владеене на английски език и покана от американско учебно заведение.
Крайният срок за подаване на документи за учебната 2022-23 е 1 декември, 2021 г.
Повече информация и формуляри за кандидатстване могат да бъдат намерени тук:
https://www.fulbright.bg/bg/stipendii-za-bulgarski-grajdani/ucheni-i-izsledovateli/
Програма „Фулбрайт” дава възможност на млади изследователи в напреднал етап на редовна или задочна докторантура да работят в престижни университети и институти в САЩ. Всяка година се предоставят 2 стипендии. От кандидатите се изисква владеене на английски език и е препоръчително да имат покана от американско учебно заведение.
Крайният срок за подаване на документи за учебната 2022-23 е 1 декември, 2021 г.
Повече информация и формуляри за кандидатстване могат да бъдат намерени тук:
https://www.fulbright.bg/bg/stipendii-za-bulgarski-grajdani/aspiranti/
Срещата ще се проведе при спазване на всички противоепидемични мерки. Тъй като местата в Заседателната зала са ограничени, моля да заявите желанието си за участие в срещата чрез съобщение до vmil@math.bas.bg.
